Marcel Ciolacu a declarat, joi, că Gabriela Firea va fi candidatul PSD dacă partidele din Coaliție vor merge pe candidaturi separate la primăria Capitalei.
Președintele PSD spune că social-democrații o vor susține pe Gabriela Firea pentru candidatura la Primăria Capitalei în cazul în care cele două partide decis să candideze separat la alegerile locale.
"PSD nu îl va susține pe Piedone la Primaria Capitalei și din discuțiile avute cu domnul Nicolae Ciucă nici PNL nu va sustine candidatura acestuia. Dacă mergem separat, PSD o va susține pe dna Firea. Deci dacă mergem separat sunt 2 candidați dna Firea si dl Burduja. Dacă e un candidat comun, în principiu, nu va fi nici dna Firea, nici dl Burduja", a declarat joi premierul înainte ședinței de Guvern.
Astăzi, în Coaliție, se va stabili dacă PSD și PNL vor avea candidat comun la Primăria Capitalei.
Ședință de Coaliție pentru stabilirea candidatului la Primăria Capitalei! PSD și PNL, cu sondajele pe masă
PSD nu îl va susține pe Cristian Popescu Piedone – actualul primar de la Sectorul 5, care vrea să candideze la Primăria Capitalei.
În cazul în care la nivelul coaliției se merge pe varianta unui candidat comun, n-ar fi vorba nici de Gabriela Firea și nici de Sebastian Burduja, șeful de la PNL Sector 1. Încă nu se știe și cine ar fi acest potențial candidat comun.
"PSD nu îl va susține pe Piedone la Primăria Capitalei. Din discuțiile avute cu domnul Nicolae Ciucă, nici PNL nu va susține candidatura acestuia. Dacă mergem separat, PSD o va susține pe dna Firea.
Deci, dacă mergem separat, sunt doi candidați: doamna Firea si domnul Burduja. Dacă e un candidat comun, în principiu, nu va fi nici doamna Firea, nici domnul Burduja", a declarat liderul PSD înainte ședinței de Guvern.